wickkiey/tamil-wikipedia-markdown huggingface dataset:
# நியோடிமியம்(III) ஐதரைடு



**நியோடிமியம்(III) ஐதரைடு** (*Neodymium(III) hydride*) என்பது NdH<sub>3</sub> என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். நியோடிமியமும் ஐதரசனும் சேர்ந்து இச்சேர்மம் உருவாகிறது. அதிக வினைத்திறன் கொண்ட இச்சேர்மத்தில் இந்த சேர்மத்தில், நியோடிமியம் அணு +3 என்ற ஆக்சிசனேற்ற நிலையிலும் ஐதரசன் அணு -1 என்ற நிலையிலும் உள்ளன..  

## தயாரிப்பு
நியோடிமியம் தனிமத்தையும் ஐதரசன் வாயுவையும் நேரடியாக வினைபுரியச் செய்து நியோடிமியம்(III) ஐதரைடு சேர்மத்தை தயாரிக்கலாம்:  
: 2Nd + 3H<sub>2</sub> → 2NdH<sub>3</sub>  
நியோடிமியம்(II) ஐதரைடை ஐதரசனேற்றம் செய்வதன் மூலமாகவும் இதை தயாரிக்கலாம்.  

## பண்புகள்
a=0.385 நானோமீட்டர், c=0.688 நானோமீட்டர் என்ற அணிக்கோவை அளவுருக்களுடன் நியோடிமியம்(III) ஐதரைடு அறுகோணப் படிக அமைப்பில் நீலநிறப் படிகங்களாகக் காணப்படுகிறது.  

நியோடிமியம்(III) ஐதரைடு தண்ணீருடன் வினைபுரிந்து நியோடிமியம் ஐதராக்சைடு மற்றும் ஐதரசன் வாயுவை உருவாக்குகிறது:  

:NdH<sub>3</sub> + 3 H<sub>2</sub>O → Nd(OH)<sub>3</sub> + 3 H<sub>2</sub>
# Module:Adjacent stations/RTS

local p = {  
["system title"] = "வி.போ.அ. இணைப்பு",  
["system icon"] = "",  
["station format"] = {  
"%1 வி. போ. அ. நிலையம்",  
["உட்லண்ட்ஸ் வடக்கு"] = "உட்லண்ட்ஸ் வடக்கு பெ. வி. போ. நிலையம்", --பெருந்திரள் விரைவுப் போக்குவரத்து→பெ. வி. போ.  
},  
["lines"] = {  
["_default"] = {  
["title"] = "ஜொகூர் பாரு–சிங்கப்பூர் இணைப்பு",  
["short name"] = "வி. போ. அ.",  
["color"] = "87CEFA",  
["text color"] = "000000",  
[" terminus"] = "புக்கிட் சகார்",  
[" terminus"] = "உட்லண்ட்ஸ் வடக்கு",  
},  
},  
}  

return p
# அடோல்ஃப் இயூஜின் பிக்



**அடோல்ஃப் இயூஜின் பிக்** (*Adolf Eugen Fick*, 3 செப்டம்பர் 1829 - 21 ஆகத்து 1901) செருமனியில் பிறந்த மருத்துவரும், உடலியங்கியலாளரும் ஆவார்.  

1855 இல், இவர் பிக்கின் பரவல் விதிகளை அறிமுகப்படுத்தினார், இது ஒரு திரவ சவ்வு முழுவதும் வாயுப் பரவலைக் கட்டுப்படுத்துகிறது. 1870 ஆம் ஆண்டில், இப்போது பிக் கோட்பாடு என்று அழைக்கப்படுவதைப் பயன்படுத்தி, இதய வெளிப்பாட்டை முதலில் அளந்தார்.  

பிக் தனது பரவல் விதியை இருமுறை வெளியிட முடிந்தது, ஏனெனில் இது உடலியங்கியலுக்கும், இயற்பியலுக்கும் சமமாகப் பொருந்தும். இவரது பணி இதய வெளிப்பாட்டை அளவிடுவதற்கான நேரடி பிக் முறையை உருவாக்க வழிவகுத்தது.  

பிக்கின் மருமகன், அடோல்ஃப் காசுட்டன் இயூஜென் பிக் தொடு வில்லையைக் கண்டுபிடித்தார்.
# மஞ்சள் புருவ பட்டாணிக் குருவி



**மஞ்சள் புருவ பட்டாணிக்குருவி** (*Yellow-browed tit*-சில்விபாரசு மோடெசுடசு) என்பது பாரிடே குடும்பத்தைச் சேர்ந்த ஒரு பறவை சிற்றினமாகும். இது ***சில்விபாரசு*** என்ற ஒற்றை வகை உயிரலகு பேரினத்தில் வைக்கப்பட்டுள்ளது.  

இது தெற்கு இமயமலை, வடகிழக்கு இந்தியா மற்றும் தெற்கு சீனாவில் காணப்படுகிறது. தென்கிழக்கு ஆசியாவில் குறைந்த எண்ணிக்கையிலும் காணப்படுகிறது. இதன் இயற்கையான வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்ப அல்லது வெப்பமண்டலம் ஈரமான மலைக் காடுகள் ஆகும்.  
புல்சோகியில் உள்ள *சில்விபாரசு மொசுடேடசு*]]
# சாரண அடையாளம் மற்றும் வணக்கம்


**மூன்று விரல் வணக்கம் என்பது** உலகெங்கிலும் உள்ள சாரணர் மற்றும் வழிகாட்டி அமைப்புகளின் உறுப்பினர்களால் மற்ற சாரணர்களுக்கு வாழ்த்து தெரிவிக்கும் போதும் சாரணக் கொடி அல்லது தேசியக் கொடியேற்றும் போதும் பயன்படுத்தப்படுகிறது. நிமிர்ந்த நிலையில் வலதுகையின் கட்டை விரலை சுண்டுவிரலின் மீது வைத்து வலது புருவத்தின் மீது தொட்டுக் கொண்டிருக்கும் வகையில் இருக்க வேண்டும். வணக்கம் முடிந்ததும் கையினை விரைவாகவும் நேர்கீழாகவும் எடுக்க வேண்டும்.  

## பொருள்
சிறுவர்களுக்கான சாரணர் என்ற தனது நூலில், ராபர்ட் பேடன்-பவல் சாரணர் வாக்குறுதியில் மூன்று அம்சங்களைப் பிரதிநிதித்துவப்படுத்த சாரணர்களுக்கு மூன்று விரல் வணக்கத்தைத் தேர்வு செய்தார்:  

1. கடவுளையும் நாட்டையும் மதியுங்கள்
1. மற்றவர்களுக்கு உதவுங்கள்
1. சாரணர் சட்டத்திற்குக் கீழ்ப்படியுங்கள்

## சர்வதேச அளவில்
பெண் வழிகாட்டிகள் மற்றும் பெண் சாரணர்களின் அனைத்து உலக சங்க உறுப்பினர்களும் மூன்று விரல் அடையாளங்களைப் பகிர்ந்து கொள்கிறார்கள். சாரணர்களின் வணக்கத்தினைப் போலவே இவர்களும் வனக்கம் செய்கின்றனர். வாக்குறுதி வழங்குதல் அல்லது ஓதுதல், விருதுகளைப் பெறுதல், கொடியை கௌரவிப்பது, இறந்தவர்களை கௌரவிப்பது மற்றும் பிற பெண் வழிகாட்டிகள் மற்றும் பெண் சாரணர்களை சந்திப்பது உள்ளிட்ட பல மரியாதைக்குரிய சூழ்நிலைகளில் இது பயன்படுத்தப்படுகிறது. இது இடது கைகுலுக்கலுடன் இணைந்து பயன்படுத்தப்படலாம்.
# செங்குத பட்டாணிக் குருவி



**செங்குத பட்டாணிக் குருவி** (*பெரிபரசு ரூபிடிவென்ட்ரிசு*) என்பது ஒரு ஆசியப் பாடும் பறவை சிற்றினம் ஆகும். இது பட்டாணிக்குருவி மற்றும் சிக்காடே குடும்பமான பாரிடே<nowiki/>வினைச் சார்ந்தது. இதன் துணையினங்கள் முன்னதாக இதன் மேற்கத்திய உறவின செம்பழுப்பு மார்பு பட்டாணிக்குருவி சிற்றினத்தில் ஒதுக்கப்பட்டது (*பெ. ருபிடைவெண்ட்ரிசு*).  

## வகைப்பாட்டியல்
இந்த பட்டாணிக்குருவி முன்பு *பரசு* பேரினத்தில் வைக்கப்பட்டது. இதில் நான்கு துணையினங்கள் உள்ளன.  

- *பெரிபரசு ரூபிடிவென்ட்ரிசு ரூபிடிவென்ட்ரிசு* &#x2013; இமயமலை மற்றும் வடக்கு நேபாளம்
- *பெரிபரசு ரூபிடிவென்ட்ரிசு பீவானி* (செருடன், 1863) &#x2013; **பீவனின் பெம்பழுப்பு குத பட்டாணிக்குருவி** &#x2013; வடகிழக்கு இந்தியாவில் இமயமலையின் ஓரங்கள் மற்றும் பூட்டான்.
- *பெரிபரசு ரூபிடிவென்ட்ரிசு விசுலெரி* &#x2013; தென்மேற்கு இமயமலையின் தெற்கு, சீனா மற்றும் அருகிலுள்ள வடக்கு மியான்மர் மற்றும் வடகிழக்கு இந்தியாவில் சில நேரங்களில்
- *பெரிபரசு ரூபிடிவென்ட்ரிசு சரமதி* &#x2013; வடமேற்கு மியான்மர்

## பரவலும் வாழிடமும்
, இந்தியா.]]  
இந்த பட்டாணிக் குருவி மேற்கு இமயமலையினைப் பூர்வீகமாகக் கொண்டது. ஆனால் பூட்டான், சீனா, பாக்கித்தான், இந்தியா, மியான்மர் மற்றும் நேபாளத்தின் சில பகுதிகளில் மிகப் பெரிய வரம்பைக் கொண்டுள்ளது. இதன் இயற்கையான வாழிடங்கள் வடபகுதி காடுகள் மற்றும் மிதவெப்ப காடுகள் ஆகும். உதாரணமாக, பூட்டானில், *பெ. ரு. பீவானி* ஈரமான பூட்டான் பிர் (எய்ப்ஸ் டென்சா காடுகள், சுமார் 3,000 முதல் 4,000 மீட்டர் ஏ. எஸ். எல் வரை) ஆண்டு முழுவதும் வசிக்கின்றன. இது பன்னாட்டு இயற்கைப் பாதுகாப்புச் சங்கம் இதை அச்சுறுத்தப்பட்ட இனமாகக் கருதப்படவில்லை.
# நியோடிமியம்(III) அயோடேட்டு


:Nd(NO<sub>3</sub>)<sub>3</sub> + 3HIO<sub>3</sub> -> Nd(IO<sub>3</sub>)<sub>3</sub> + 3HNO<sub>3</sub>  
:Nd<sub>2</sub>O<sub>3</sub> + 6HIO<sub>3</sub> -> 2Nd(IO<sub>3</sub>)<sub>3</sub> + 3H<sub>2</sub>O  

## பண்புகள்
நியோடிமியம்(III) அயோடேட்டு பின்வருமாறு வெப்பச் சிதைவுக்கு உட்படுகிறது:  

:7Nd(IO<sub>3</sub>)<sub>3</sub> → Nd<sub>5</sub>(IO<sub>6</sub>)<sub>3</sub> + Nd<sub>2</sub>O<sub>3</sub> + 9I<sub>2</sub> + 21O<sub>2</sub>  

நியோடிமியம்(III) அயோடேட்டின் ஒற்றைநீரேற்றும் அறியப்படுகிறது. P21 என்ற இடக்குழுவில் ஒற்றைச்சரிவச்சு படிகவமைப்பில் இது படிகமாகிறது. அறை வெப்பநிலையில் இதன் வெப்ப மின் குணகம் 2.2×10<sup>−5</sup> C·m<sup>−2</sup>/K ஆகும்:
# சீருடை

ஒரு **சீருடை** (uniform**)** என்பது ஒரு அமைப்பின் உறுப்பினர்கள் வழக்கமாக அந்த அமைப்பின் செயல்பாட்டில் பங்கேற்கும் போது அணியும் பல்வேறு வகையான ஆடை ஆகும். நவீன சீருடைகள் பெரும்பாலும் ஆயுதப்படைகள் மற்றும் துணை ராணுவ அமைப்புகளான காவல்துறை, அவசர சேவைகள், பாதுகாப்பு காவலர்கள், சில பணியிடங்கள், பள்ளிகள், சிறைகளில் உள்ள கைதிகளால் அணியப்படுகின்றன. காவல்துறை போன்ற சில அமைப்புகளுக்கு, உறுப்பினர்கள் அல்லாதவர்கள் அவர்களது சீருடை அணிவது சட்டவிரோதமாக இருக்கலாம்.  

## சொற்பிறப்பியல்
இலத்தீனின் *unus (ஒன்று) forma (வடிவம்)* ஆகிய சொற்களிலிருந்து உருவானது.  

## மருத்துவப் பணியாளர்கள்

மருத்துவ நிறுவனங்களில் மருத்துவர்கள், அறுவை சிகிச்சை நிபுணர்கள், செவிலியர்கள், துணை ஊழியர்கள், தன்னார்வலர்கள் போன்ற பல்வேறு வகையான ஊழியர்களை வேறுபடுத்திக்காட்ட சீருடைகள் பயன்படலாம்.  

பாரம்பரிய பெண் செவிலியர்களின் சீருடைகள் மத உத்தரவுகளால் அணியப்படும் சீருடைகளை ஒத்திருக்கின்றன.  

## கல்வி

பல்வேறு நாடுகளில் உள்ள பல பள்ளிகளில் மாணவர்களுக்கு சீருடைகள் தேவைப்படுகின்றன. பள்ளிச் சீருடைகள், *டி-ஷர்ட்* முதல் முறையான உடைகள் வரை வேறுபடுகின்றன. பல பொதுப் பள்ளிகளிலும் பள்ளிச் சீருடைகள் உள்ளன.  

கட்டாயப் பள்ளி சீருடைகள் பொதுவாக இருக்கும் நாடுகளில் சப்பான், தென் கொரியா, ஆங்காங், தாய்லாந்து, இந்தியா, ஆஸ்திரேலியா, ஐக்கிய அரபு அமீரகம், சிங்கப்பூர், அல்பேனியா, பிலிப்பைன்ஸ், தைவான், நியூசிலாந்து, தென்னாப்பிரிக்கா, இந்தோனேசியா மற்றும் ஐக்கிய இராச்சியத்தில் உள்ள சில பள்ளிகள் அடங்கும். சில நாடுகளில், சீருடை வகைகள் பள்ளிக்கு பள்ளி வேறுபடுகின்றன.
# தி. சூ. மகாதேவன்



**திருப்பூணித்துறை சூரிநாராயனன் மகாதேவன்** (*Thrippunithura Surinarayanan Mahadevan*) **டி. எஸ். மகாதேவன்** என்று அழைக்கப்படுபவர், 1979 முதல் 1987 வரை கேரளாவிற்காக 19 முதல் தரப் போட்டிகளில் விளையாடிய இந்திய துடுப்பாட்ட வீரர் ஆவார். 1985-86 ரஞ்சி கோப்பை போட்டியில் 18 இலக்குகளை வீழ்த்தி கேரளாவுக்கு அதிக விக்கெட் வீழ்த்திய வீரராக இருந்தார். ஐதராபாத்து எதிராக 108 ஓட்டங்களுக்கு 8 இலக்குகளை வீழ்த்தியதன் மூலம் சிறந்த ஆட்டத்தினை வெளிப்படுத்தினார்.
# கருப்புக் கொண்டை பட்டாணிக் குருவி


**கருப்புக் கொண்டை பட்டாணிக் குருவி** (*Black-crested tit*) என்பது புள்ளி இறகு பட்டாணிக் குருவி என்றும் அழைக்கப்படுவது பாரிடே குடும்பத்தைச் சேர்ந்த ஒரு பறவை சிற்றினம் ஆகும். இது முன்பு ஒரு சிற்றினமாக இருந்தது. ஆனால் இப்போது நிலக்கரி பட்டாணிக் குருவியின் துணையினமாகப் பரவலாகக் கருதப்படுகிறது.  

## பரவலும் வாழிடமும்
கருப்புக் கொண்டை பட்டாணிக் குருவி இந்தியத் துணைக் கண்டத்தின் வடக்குப் பகுதிகளில் உள்ள ஊசியிலைக் காடுகள் மற்றும் மிதவெப்பக் காடுகளில், முக்கியமாக இமயமலை, ஆப்கானித்தான், பூட்டான், இந்தியா, நேபாளம் மற்றும் பாக்கித்தான் முழுவதும் காணப்படுகிறது.  

## வகைப்பாட்டியல்
கருப்புக் கொண்டை பட்டாணிக் குருவி முன்பு நிலக்கரி பட்டாணிக் குருவியின் நெருக்கமாகத் தொடர்புடைய சொந்த இனமாகக் கருதப்பட்டது. ஆனால் இவை இரண்டும் இப்போது ஒத்த குரல்கள் மற்றும் நடத்தையின் அடிப்படையில் பரவலாக ஒத்த இனமாகக் கருதப்படுகின்றன. இது மேற்கு நேபாளத்தில் உள்ள நிலக்கரி பட்டாணிக் குருவி துணையினமான *பெ. அ. எமோடியசு*டன் ஒன்றிணைக்கப்படுகிறது.  

## படங்கள்
# பெரிபரசு



***பெரிபரசு*** (*Periparus*) என்பது பட்டாணிக் குருவிக் குடும்பத்தைச் சேர்ந்த பறவைகளின் பேரினமாகும். இந்த பேரினத்தில் உள்ள பறவைகள் முன்பு பரசு பேரினத்தில் வைக்கப்பட்டது. பின்னர் 2005ஆம் ஆண்டில் விரிவான மூலக்கூறு இனவரலாறு பகுப்பாய்வு வெளியிடப்பட்டதைத் தொடர்ந்து *பெரிபரசு* எனும் புதிய பேரினத்திற்கு மாற்றப்பட்டன. 1884ஆம் ஆண்டில் பெல்ஜிய இயற்கை ஆர்வலர் எட்மண்ட் டி செலிசு லாங்சாம்ப்சால் நிலக்கரி பட்டாணிக் குருவியினை உள்ளடக்கிய *பரசு* பேரினத்தின் துணைபேரினத்திற்கு *பெரிபரசு* என்ற பெயர் அறிமுகப்படுத்தப்பட்டது. இந்தப் பேரினத்தின் பெயர், பண்டைக் கிரேக்க பெரி மற்றும் *பரசு* பேரினப் பெயர் சேர்த்து உருவாக்கப்பட்டது.  

இந்த பேரினத்தில் பின்வரும் சிற்றினங்கள் உள்ளனஃ  
| *பெரிபரசு ரூபோனுச்சாலிசு* | செம்பழுப்பு மார்பு பட்டாணிக் குருவி அல்லது கரு மார்பு பட்டாணிக் குருவி | இந்தியா, சீனா, பாக்கித்தான், துருக்கிசுதான், கிர்கிஸ்தான் மற்றும் ஆப்கானிஸ்தான் |
| --- | --- | --- |
| *பெரிபரசு ரூபிடிவென்ட்ரிசு* | செங்குத பட்டாணிக் குருவி | பூட்டான், சீனா, பாகிஸ்தான், இந்தியா, மியான்மர் மற்றும் நேபாளம் |
| *பெரிபரசு அட்டர்* | நிலக்கரி பட்டாணிக் குருவி | மிதவெப்ப மண்டல யூரேசியா மற்றும் வட ஆப்பிரிக்கா. |
*பெரிபரசு* சிற்றினங்கள் அனைத்தும் ஆசியாவில் காணப்படுகின்றன. ஐரோப்பா மற்றும் வட ஆபிரிக்காவிலும் நிலக்கரி பட்டாணிக் குருவி பரவலாகக் காணப்படுகிறது. இந்த பறவைகள் வெள்ளை கன்னங்களைக் கொண்டுள்ளன, பெரும்பாலானவை ஒரு வளைந்த தலையைக் கொண்டுள்ளன.
# மஞ்சள் வயிற்றுப் பட்டாணிக் குருவி



**மஞ்சள் வயிற்றுப் பட்டாணிக் குருவி** (*Yellow-bellied tit-பர்தாலிப்பரசு வென்சுடுலசு*) என்பது பாரிடே குடும்பத்தைச் சேர்ந்த ஒரு பறவை சிற்றினம் ஆகும். இந்த சிற்றினம் குறித்து முதன்முதலில் 1870இல் இராபர்ட் சுவின்கோ விவரித்தார்.  

## வாழிடம்
மஞ்சள் வயிற்றுப் பட்டாணிக் குருவி சீனாவில் மட்டும் காணப்படும் ஓர் அகணிய உயிரி ஆகும். இதன் இயற்கையான வாழிடம் மிதவெப்பமண்டல காடுகள் மற்றும் மிதவெப்ப மண்டல அல்லது வெப்பமண்டல ஈரமான தாழ் நிலக் காடுகள் ஆகும்.  

மஞ்சள் வயிற்றுப் பட்டாணி ஆண் குருவிகள் மிகவும் பிராந்தியமானவை, ஆனால் இவை அண்டைப் பகுதி குருவிகளுக்கு பரசுபர மரியாதை செலுத்துகின்றன. பறவைகள் ஒவ்வொன்றும் அதற்குரிய வாழிடப் நிலப்பரப்பை மதித்து நட்பைப் பராமரிக்க விரும்புவதால் இது "அன்பான எதிரி" விளைவு என்று அழைக்கப்படுகிறது.
# பர்தாலிப்பரசு



**பர்தாலிப்பரசு** (*Pardaliparus*) என்பது பட்டாணிக் குருவிக் குடும்பத்தைச் சேர்ந்த பறவைகளின் பேரினமாகும். இந்த பேரினத்தின் சிற்றினங்கள் முன்பு பரசு பேரினத்தில் சேர்க்கப்பட்டன. ஆனால் 2013ஆம் ஆண்டில் விரிவான மூலக்கூறு இனவரலாறு பகுப்பாய்வு வெளியிடப்பட்டதைத் தொடர்ந்து *பரசு* பேரினம் பல புதிய பேரினங்களாகப் பிரிக்கப்பட்டபோது பர்தாலிபசுக்கு மாற்றப்பட்டன.  

இந்த பேரினத்தில் பின்வரும் சிற்றினங்கள் உள்ளன.  
| *பர்தாலிப்பரசு வெனசுடுலசு* | மஞ்சள் வயிறுப் பட்டாணிக் குருவி | சீனா |
| --- | --- | --- |
| *பர்தாலிப்பரசு எலிகான்சு* | அழகு பட்டாணிக் குருவி | பிலிப்பீன்சு |
| *பர்தாலிப்பரசு அமாபிலிசு* | பலவான் பட்டாணிக் குருவி | பிலிப்பீன்சு |
மஞ்சள் வயிறு பட்டாணிக் குருவி சீனாவில் வாழ்கிறது, மற்ற இரண்டு சிற்றினங்கள் பிலிப்பீன்சில் வாழ்கின்றன.
# மழலையர் ஊட்டச்சத்துத் திட்டம்

**மழலையர் ஊட்டச்சத்துத் திட்டம்** (*Balwadi Nutrition Programme*) என்பது கிராமப்புறங்களில் 3 முதல் 6 வயதுக்குட்பட்ட குழந்தைகளுக்கு மழலையருக்கான ஊட்டச்சத்து உணவு வழங்குவதற்காக இந்திய அரசால் தொடங்கப்பட்ட ஒரு சுகாதார மற்றும் கல்வித் திட்டமாகும்.  

இந்தத் திட்டம் 1970 ஆம் ஆண்டில் இந்திய அரசின் சமூக நலத் துறையின் கீழ் தொடங்கப்பட்டது. இந்தத் திட்டத்தை செயல்படுத்த இந்தியக் குழந்தைகள் நல குழுமம் உட்பட நான்கு தேசிய அளவிலான அமைப்புகளுக்கு மானியங்கள் வழங்கப்படுகின்றன. இந்த உணவு ஒரு நாளைக்கு ஒரு குழந்தைக்கு 300 கிலோகலோரி ஆற்றலையும் 10 கிராம் புரதத்தையும் வழங்குகிறது.ஒருங்கிணைந்த குழந்தைகள் மேம்பாட்டு சேவைகள் திட்டம் செயல்படுத்தப்பட்டதால் மழலையர் ஊட்டச்சத்துத் திட்டம் படிப்படியாக விலக்கிக்கொள்ளப்பட்டு விட்டது.
# சப்பானியப் பட்டாணிக் குருவி


**சப்பானியப் பட்டாணிக் குருவி** (*Japanese tit-பரசு மைனர்*), ஓரியண்டல் பட்டாணிக் குருவி என்றும் அழைக்கப்படுகிறது. இது கூரில் தீவுகள் உட்பட அமுர் ஆற்றுப் பகுதிக்கு அப்பால் சப்பான் மற்றும் உருசியா தூரக் கிழக்கில் இதேபோன்ற சாம்பற் சிட்டிற்கு மாற்றுப் பாசாரின் பறவையாகும். சமீப காலம் வரை, இந்த சிற்றினம் பெரும் பட்டாணிக் குருவி (*பரசு மேஜர்*) துணையினமாக வகைப்படுத்தப்பட்டது. ஆனால் ஆய்வுகள் உருசிய தூரக் கிழக்கில் இரண்டு சிற்றினங்களும் ஒன்றுக்கொன்று அல்லது அடிக்கடி கலப்பு இல்லாமல் இணைந்து வாழ்கின்றன என்று சுட்டிக்காட்டுகின்றன.  

மார்ச் 2016இல் தோஷிதகா சுசுகி மற்றும் பலரின் ஆய்வுக் காரணமாகச் செய்தித்தாள்களில் இந்த சிற்றினம் குறித்து தலைப்புச் செய்திகள் வெளிவந்தன. இப்பறவை அழைப்புகளில் கலப்பு தொடரியல் பற்றிய சோதனை ஆதாரங்களை இவர்கள் கண்டறிந்ததாக *நேச்சர் கம்யூனிகேசன்* ஆய்விதழ் ஆய்வறிக்கை வெளியிட்டது. இது மனிதரல்லாத விலங்குகளில் இந்த வகை தொடரியலுக்கான முதல் சான்றைக் குறிக்கிறது.
# சிவாங்கி வர்மா



**சிவாங்கி வர்மா** (*Shivangi Verma*) (பிறப்பு:ஆகஸ்ட் 24) ஒரு இந்திய நடிகை ஆவார். இவர் முக்கியமாக இந்தி சோப் ஓபராக்கள் மற்றும் தொலைக்காட்சி விளம்பரங்களில் தோன்றியுள்ளார். சோனி பாலில் ஒளிபரப்பான *ஹமாரி சகோதரி தீதி* என்ற தொலைக்காட்சி நிகழ்ச்சியில் மெஹர் என்ற கதாபாத்திரத்தில் நடித்ததற்காகவும், சப் டிவி *பீவி அவுர் மெயின்* என்ற தொலைக்காட்சியில் மாயா என்ற கதாபாத்திரத்தில் நடித்ததற்காகவும் அவர் அறியப்படுகிறார்.  

## தனிப்பட்ட வாழ்க்கை
சிவாங்கி வர்மா 1994 ஆகஸ்ட் 24 அன்று புது தில்லியில் பிறந்தார். புதுதில்லியில் உள்ள வசந்த் குஞ்சில் உள்ள *ரியான் இன்டர்நேஷனல்* பள்ளியில் தனது பள்ளிப்படிப்பை முடித்துள்ளார்.  

## திரைப்படவியல்

### தொலைக்காட்சி
| 2013 | *நாச் பாலியே சீசன் 6* | இறுதிப் போட்டியாளர் | ஸ்டார் பிளஸ் |
| --- | --- | --- | --- |
| 2014 | *ஹமாரி சிஸ்டர் தீதி* | மெஹர் கதாபாத்திரத்தில் | சோனி பால் |
| 2014 | *ஹர் முஷ்கில் கா ஹால் அக்பர் பீர்பால்* | பெரிய மாயாஜாலம். |  |
| 2015 | *ரிப்போர்ட்டர்கள்* | ரிச்சா லக்கானியின் பாத்திரம் | சோனி என்டர்டெயின்மென்ட் தொலைக்காட்சி |
| 2017 | *டிவி, பீவி அவுர் மெயின்* | மாயா (ராஜீவின் தொலைக்காட்சி நிகழ்ச்சியின் வாம்பா | சோனி சாப் |
| 2017 | *பூட்டு* | மோகினி | ஜீ தொலைக்காட்சி |
| 2018 | *மிர்சாபூர் (தொலைக்காட்சி தொடர்) * | விளம்பர படப்பிடிப்பில் | அமேசான் பிரைம் வீடியோ |
| 2021 | *சோட்டி சர்தார்னி* | சமிரா | வண்ணங்கள் தொலைக்காட்சி |
# எச்செலான் பாசறை


**எச்செலோன் பாசறை** (*Echelon Barracks*) என்பது இலங்கையின் கொழும்பில் கொழும்பு கோட்டையில் பிரித்தானியர் ஆட்சிக் காலத்தில் இருந்த ஒரு இராணுவப் பாசறை ஆகும். விடுதலைக்குப் பிறகு இது புதிதாக உருவாக்கப்பட்ட இலங்கை இராணுவத்தின் வசம் வந்தது.  

## வரலாறு
பத்தொன்பதாம் நூற்றாண்டின் பிற்பகுதியில் பிரித்தானிய இலங்கையின் இராணுவப் படையின் தலைமையகமாக இது கட்டப்பட்டது. இந்த முகாம் இரண்டு-அடுக்கு பாசறைத் தொகுதிகளால் ஆனது. இது பரந்த வராந்தாக்கள், பல கால்பந்து, ஆக்கி ஆடுகளங்களுடன் போதுமான பெரிய அணிவகுப்பு மைதானத்தைக் கொண்டதாக உருவாக்கப்பட்டது. இதன் அணிவகுப்பு மைதானம் எச்செலோன் சதுக்கம் என்ற பெயரைப் பெற்றது. அது அப்போதைய பழைய நாடாளுமன்றத்தை (இப்போதய ஜனாதிபதி செயலகம்) ஒட்டியுள்ளது. இது 1963 வரை இலங்கை பீரங்கிப் படையணியின் தலைமையகமாக இருந்தது. 1970 களின் முற்பகுதியில், வணிக வளர்ச்சிக்குத் தோதாக படைமுகாம் இடிக்கப்பட்டது.  

1997 முதல் கொழும்பு உலக வர்த்தக மையம் எச்சலான் சதுக்கத்தில் உள்ளது.
# நியோடிமியம்(III) சல்பைடு



**நியோடிமியம்(III) சல்பைடு** (*Neodymium(III) sulfide*) என்பது Nd<sub>2</sub>S<sub>3</sub> என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். நியோடிமியமும் கந்தகமும் சேர்ந்து இச்சேர்மம் உருவாகிறது. இச்சேர்மத்தில் இரண்டு நியோடிமியம் அணுக்கள் +3 என்ற ஆக்சிசனேற்ற நிலையிலும் மூன்று கந்தக அணுக்கள் +2 என்ற ஆக்சிசனேற்ற நிலையிலும் காணப்படுகின்றன. மற்ற அருமண் சல்பைடுகளைப் போலவே, நியோடிமியம்(III) சல்பைடும் உயர் செயல்திறன் கொண்ட கனிம நிறமியாகப் பயன்படுத்தப்படுகிறது.  

: 2Nd + 3S → Nd<sub>2</sub>S<sub>3</sub>  

நியோடிமியம் ஆக்சைடை ஐதரசன் வாயு முன்னிலையில் ஐதரசன் சல்பைடுடன் 1450 பாகை செல்சியசு வெப்பநிலையில் வினைபுரியச் செய்வதன் மூலமும் இதை தயாரிக்கலாம்:  

: Nd<sub>2</sub>O<sub>3</sub> + 3 H<sub>2</sub>S → Nd<sub>2</sub>S<sub>3</sub> + 3 H<sub>2</sub>O  

## பண்புகள்
நியோடிமியம்(III) சல்பைடு மூன்று வடிவங்களில் கிடைக்கிறது. α-வடிவம் செஞ்சாய்சதுரப் படிக அமைப்பைக் கொண்டுள்ளது, β வடிவம் நாற்கோண படிக அமைப்பைக் கொண்டுள்ளது. மற்றும் γ வடிவம் கனசதுரப் படிக அமைப்பில் வெளிர்பச்சை நிற திண்மமாகக் காணப்படுகிறது. வெற்றிடத்தில் 1650 °செல்சியசு வெப்பநிலையில் γ வடிவ நியோடிமியம்(III) சல்பைடு சிதைந்து நியோடிமியம் மோனோசல்பைடை உருவாக்குகிறது.
# வெண்ணிறகு கருப்பு பட்டாணிக் குருவி



**வெண்ணிறகு கருப்பு பட்டாணிக் குருவி** (*White-winged black tit-மெலனிபரசு லுகோமீல்சு*) என்பது பாரிடே குடும்பத்தைச் சேர்ந்த ஒரு குருவி வரிசை பறவை சிற்றினம் ஆகும். இது **வெள்ளை இறக்கை** பட்டாணிக் குருவி, இருண்ட கண் பட்டாணிக் குருவி அல்லது **வடக்கு கருப்பு பட்டாணிக் குருவி** என்றும் அழைக்கப்படுகிறது. இந்த சிற்றினம் முதன்முதலில் 1840ஆம் ஆண்டில் எட்வர்ட் ரூபெல் என்பவரால் விவரிக்கப்பட்டது.  

## விளக்கம்
இது வெள்ளை இறக்கை திட்டுடன் கருப்பு நிறத்தில் காணப்படும். ஆனால் இது வடக்கு வெந்தோள்பட்டை பட்டாணிக் குருவியிலிருந்து (*மெலனிபரசு கினென்சிசு*) வேறுபடுகிறது. இது சில நேரங்களில் இருண்ட கண் கொண்டதாகக் கருதப்படுகிறது.  

## பரவல்
இது மத்திய ஆப்பிரிக்காவில், மேற்கில் அங்கோலா முதல் கிழக்கில் எத்தியோப்பியா வரை காணப்படுகிறது. இதில் இரண்டு துணையினங்கள் உள்ளன.  

- *மெ. லு.* *லுகோமெலாசு* உருப்பெல், 1840-எத்தியோப்பியா, எரித்திரியா, சூடான் மற்றும் தெற்கு சூடான்
- மெ. லு. இன்சைனிசு <small>கபானிசு, 1880</small>-ஆப்பிரிக்கப் பூமத்திய ரேகை முதல் தெற்கு துணை வெப்பமண்டலப் பகுதி

## வகைப்பாட்டியல்
வெள்ளை இறக்கை கருப்பு பட்டாணிக் குருவி முன்பு *பரசு* பேரினத்தில் வைக்கப்பட்டது. ஆனால் 2013இல் வெளியிடப்பட்ட மூலக்கூறு இனவரலாற்றுப் பகுப்பாய்வு புதிய பேரினத்தின் தனித்துவமான உயிரிக்கிளையினை உருவாக்கிய பின்னர் மெலனிபரசுக்கு மாற்றப்பட்டது.
# அ. ப. முருகானந்தம்



**அ.ப. முருகானந்தம்** (A.P.Muruganandham) ஓர் இந்திய அரசியல்வாதி ஆவார். 2014 முதல் 2021 வரை பாரதிய ஜனதா கட்சியின் அகில இந்திய துணைத் தலைவராக இருந்தார். இவரை 2024 பாராளுமன்ற தேர்தலில் திருப்பூர் பாராளுமன்றத் தொகுதியின் வேட்பாளராக பாரதிய ஜனதா கட்சி தேர்வு செய்தது.  

## அரசியல் வாழ்க்கை
1996-ஆம் ஆண்டு பாஜகவில் தன்னை இணைத்து கொண்டு 1998 ஆம் ஆண்டு இளைஞரணி மண்டல தலைவர், மாவட்ட பொது செயலாளர், மாநில பொது செயலாளர், தேசிய பொது செயலாளர் மற்றும் இரண்டு முறை தேசிய இளைஞரணி துணை தலைவர் போன்ற பல பதவிகளை பெற்றவர்.
# கார்ப் பட்டாணிக் குருவி



கார்ப் பட்டாணிக் குருவி]]  
**கார்ப் பட்டாணிக் குருவி** (*Carp 's Tit*) என்பது பாரிடே குடும்பத்தைச் சேர்ந்த ஒரு பறவை சிற்றினமாகும். சில வகைப்பாட்டியலாளர்கள் இதைக் கருப்பு பட்டாணிக் குருவியின் துணையினமாகக் கருதுகின்றனர். இது நமீபியாவின் புன்னில வனப்பகுதிகள் மற்றும் தெற்கு அங்கோலாவின் மோபேன் வனப்பகுதிகள் முழுவதும் காணப்படுகிறது.  

இதன் பெயர் ஒலிம்பிக் மாலுமியும் பறவையியலாளருமான பெரெண்ட் கார்ப்பினை (1901-1966) நினைவுகூருகிறது.  

கார்ப் பட்டாணிக் குருவி முன்பு *பரசு* பேரினத்தில் உள்ள பல சிற்றினங்களில் ஒன்றாக இருந்தது. ஆனால் 2013இல் வெளியிடப்பட்ட மூலக்கூறு இனவரலாற்றுப் பகுப்பாய்வு புதிய பேரினத்தின் சிற்றினங்களின் தனித்துவமான உயிரிக் கிளையினை உருவாக்கிய மெலனிபரசு பேரினத்திற்கு மாற்றப்பட்டது.
# வெண்வயிற்றுப் பட்டாணிக் குருவி



**வெண்வயிற்றுப் பட்டாணிக் குருவி** (*White-bellied tit*-*மெலனிபரசு அல்பிவெண்ட்ரிசு*) என்பது பாரிடே குடும்பத்தைச் சேர்ந்த ஒரு பறவை சிற்றினமாகும். இது கமரூன், கென்யா, நைஜீரியா, தெற்கு சூடான், தன்சானியா மற்றும் உகாண்டாவில் காணப்படுகிறது. இதன் இயற்கையான வாழ்விடங்கள் மிதவெப்ப மண்டல அல்லது வெப்பமண்டல வறண்ட காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.  

வெண்வயிற்று பட்டாணிக் குருவி முன்பு *பரசு* பேரினத்தில் உள்ள பல சிற்றினங்களில் ஒன்றாகும். ஆனால் 2013இல் வெளியிடப்பட்ட மூலக்கூறு இனவரலாற்றுப் பகுப்பாய்வு புதிய பேரினத்தின் உறுப்பினர்கள் ஒரு தனித்துவமான உயிரிக்கிளையினை உருவாக்கிய பின்னர் மெலனிபரசு பேரினத்திற்கு மாற்றப்பட்டது.
# அஜய் குமார் யாதவ்



**அஜய் குமார் யாதவ்** (*Ajay Kumar Yadav*) ஒரு இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் 2020ஆம் ஆண்டில் இராச்டிரிய ஜனதா தளத்தின் வேட்பாளராக அத்ரி சட்டமன்றத் தொகுதியிலிருந்து பீகார் சட்டமன்ற உறுப்பினராகத் தேர்ந்தெடுக்கப்பட்டார். இவரது தாயார் (குந்தி யாதவ்) பீகார் சட்டமன்ற உறுப்பினராக இரண்டு முறை இந்த தொகுதியில் பணியாற்றியுள்ளார்.
# அத்ரி சட்டமன்றத் தொகுதி



**அத்ரி சட்டமன்றத் தொகுதி** (*Atri Assembly constituency*) என்பது இந்தியாவின் பீகார் மாநிலத்தின் கயா மாவட்டத்தில் உள்ள பீகார் சட்டமன்றத் தொகுதியாகும். இது ஜஹானாபாத் (மக்களவை தொகுதி) மக்களவைத் தொகுதியின் கீழ் வருகின்றது. பிற சட்டமன்றத் தொகுதிகள் அர்வால், குர்தா, ஜெஹானாபாத், மக்தம்பூர், கோஷி மற்றும் அத்ரி.  

## சட்டப்பேரவை உறுப்பினர்கள்

| 1952 | இராமேசுவர் பிரசாத் யாதவ் | சுயேச்சை |
| --- | --- | --- |
| 1957 | சிவரதன் சிங் | இந்திய தேசிய காங்கிரசு |
| 1962 |  |  |
| 1967 | கிசோரி பிரசாத் | சுயேச்சை |
| 1969 | பாபு லால் சிங் | பாரதிய ஜனசங்கம் |
| 1972 | மகேசுவரி பிரசாத் சிங் | சுயேச்சை |
| 1977 | முந்திரிகா சிங் | ஜனதா கட்சி |
| 1980 | சுரேந்திர பிரசாத் | இந்தியத் தேசிய காங்கிரசு (அ) |
| 1985 | இரஞ்சித் சிங் | இந்திய தேசிய காங்கிரசு |
| 1990 |  |  |
| 1995 | இராஜேந்திர பிரசாத் யாதவ் | ஜனதா தளம் |
| 2000 | இந்திய தேசிய காங்கிரசு |  |
| 2005 |  |  |
| 2005 | குந்தி தேவி |  |
| 2010 | கிருஷ்ணா நந்தன் யாதவ் | ஜனதா தளம் |
| 2015 | குந்தி தேவி | இராச்டிரிய ஜனதா தளம் |
| 2020 | அஜய் குமார் யாதவ் | } |

## தேர்தல் முடிவுகள்

### 2020
# சாம் பக்ரி



டாக்டர் **சாமுவேல் ஜான்யா பக்ரி** (*Sam Bugri*, 2 ஏப்ரல் 1943 – 10 மார்ச்சு 2024) **சாம் பக்ரி** என்றும் அழைக்கப்படுபவர் கானாவின் குறு விரைவோட்ட வீரரும், பொதுச் சுகாதார அதிகாரியுமாவார். குறு விரைவோட்ட வீரராக, இவர் 1968 கோடைக்கால ஒலிம்பிக் போட்டியிலும் 1972 கோடைக்கால ஒலிம்பிக் போட்டியிலும் 400 மீட்டரில் போட்டியிட்டார். ஒரு சுகாதார நிபுணராக, கானாவின் கினியா புழு ஒழிப்புத் திட்டத்தின் முதல் ஒருங்கிணைப்பாளர் உட்பட பல திட்டங்களிலும் அமைப்புகளிலும் பணியாற்றியுள்ளார். இந்த நிலையில் இவர் கார்ட்டர் மையம், உலக சுகாதார அமைப்பு, ஐக்கிய நாடுகளின் சிறுவர் நிதியம் (UNICEF), போன்ற பன்னாட்டு அமைப்புகளுடன் நெருக்கமாகப் பணியாற்றினார்.
# இராமேசுவர் பிரசாத் யாதவ்



**இராமேசுவர் பிரசாத் யாதவ்** (*Rameshwar Prasad Yadav*) ஓர் இந்திய அரசியல்வாதியும் பீகார் சட்டமன்ற மேனாள் உறுப்பினரும் ஆவார். இவர் சட்டமன்ற உறுப்பினராகப் பீகாரின் அத்ரி சட்டமன்றத் தொகுதியிலிருந்து பீகார் சட்டமன்ற முதல் பொதுத் தேர்தலில் 1951ஆம் ஆண்டு சட்டமன்ற உறுப்பினராகத் தேர்ந்தெடுக்கப்பட்டார். இவர் சுயேச்சையாக இப்பதவியினை வகித்தார்.
# உதய் நாராயண் சௌத்ரி



**உதய் நாராயண் சௌத்ரி** (*Uday Narayan Choudhary*) ஓர் இந்திய அரசியல்வாதி ஆவார். இவர் 2005 முதல் 2015 வரை பீகார் சட்டப்பேரவை சபாநாயகராக பணியாற்றினார். 1990 முதல் 1995 வரையிலும், பின்னர் 2000 முதல் 2015 வரையிலும் இமாம்கஞ்ச் சட்டமன்றத் தொகுதியின் சட்டமன்ற உறுப்பினராகப் பணியாற்றினார். 2015ஆம் ஆண்டு நடைபெற்ற சட்டமன்றத் தேர்தலில் முன்னாள் முதலமைச்சர் ஜீதன் ராம் மாஞ்சியிடம் தோல்வியடைந்தார். மஹாகத்பந்தன் பிரிந்ததையும், ஐக்கிய ஜனதா தளம், பாரதிய ஜனதா கட்சியுடன் கைகோர்த்ததையும் எதிர்த்து 2019ஆம் ஆண்டில் இவர் இராச்டிரிய ஜனதா தளம் கட்சியில் இணைந்தார்.  

2014 இந்திய பொதுத் தேர்தலில் ஜமுய் மக்களவைத் தொகுதியில் ஐக்கிய ஜனதா தள கட்சியின் வேட்பாளராகப் போட்டியிட்டார். சௌத்ரி நிதீசு குமாரின் தீவிர விசுவாசியாகக் கருதப்பட்டார். ஏனெனில் இவர் ஆகத்து 2014-இல் 8 கிளர்ச்சி சட்டமன்ற உறுப்பினர்களைத் தகுதி நீக்கம் செய்து ஐக்கிய ஜனதா தளத்தில் ஏற்பட்ட கிளர்ச்சியை முறியடித்தார். பிப்ரவரி 2014-இல் 13 இராச்டிரிய ஜனதா தள சட்டமன்ற உறுப்பினர்கள் கொண்ட ஒரு கிளர்ச்சிக் குழுவை ஒரு தனி அணியாக அறிவிக்க இவர் எடுத்த முடிவு பரவலான விமர்சனங்களை ஏற்படுத்தியது. இருப்பினும், 2017ஆம் ஆண்டு நிலவரப்படி, தேசிய ஜனநாயகக் கூட்டணியில் மீண்டும் சேருவதற்கான ஐக்கிய ஜனதா தளத்தின் முடிவை இவர் எதிர்த்தார். மேலும் பல்வேறு தளங்களில் இதைக் கடுமையாக விமர்சித்துள்ளார்.
# டேவிட் கேப்பர்


**டேவிட் அவுசுடன் கேப்பர்** (19 நவம்பர் 1932 – 23 மார்ச்சு 2024) வடக்கு அயர்லாந்து பத்திரிகையாளரும் நிருபருமாவார். 2001ஆம் ஆண்டுக்கு முன்னரே கேப்பர் ஓய்வு பெற்றார். இவர் கடைசியாக பிபிசியில் சூலை 2019 இல் வால்டர் லவ் உடன் ஒரு வலையொலி விருந்தினராகத் தோன்றினார்.  

## தனிப்பட்ட வாழ்க்கையும், இறப்பும்
கேப்பருக்கு மூன்று குழந்தைகளும் ஒன்பது பேரக்குழந்தைகளும் இருந்தனர். கேப்பர் 2024 மார்ச்சு 23 அன்று பாங்கோர், கவுண்டி டவுனில் உள்ள ஒரு பராமரிப்பு மையத்தில் தனது 91 வயதில் இறந்தார்.
# இளவரசி வஜிரா



**வஜிரா** (*Vajira*) (வஜிரகுமாரி என்றும் அழைக்கப்படுகிறார்) என்பவர் மகதப் பேரரசி ஆவார். இவர் தனது கணவரின் வாரிசான பேரரசர் உதயபத்ராவின் தாயார் ஆவார்.  

கோசல இராஜ்ஜியத்தின் இளவரசியாகப் பிறந்த வஜிரா, மன்னர் பசனாதி மற்றும் இராணி மல்லிகாவின் மகள் ஆவார். இவர் தனது மாமியார் பேரரசி கோசலா தேவியின் மருமகளும், பேரரசர் பிம்பிசாரரின் முதல் மனைவியும், பட்டத்து இராணியும் மன்னர் பசனாடியின் சகோதரியும் ஆவார்.  

## வாழ்க்கை

### பிறப்பு
பசேனாடியின் தலைமை இராணி மல்லிகாவுக்கு வஜிரா அல்லது வஜிரகுமாரி பிறந்தார். பாளி பாரம்பரியத்தின் படி, இவரது தாயார் கோசலாவின் தலைமை மாலை தயாரிப்பாளரின் அழகான மகள் ஆவார். இளவரசி பிறந்தபோது, குழந்தை ஒரு பெண் என்று கேள்விப்பட்டதால் அவரது தந்தை ஏமாற்றமடைந்தார், ஆனால் சில பெண்கள் ஆண்களை விட புத்திசாலிகள் என்று புத்தர் அவருக்கு உறுதியளித்தார்.  

### திருமணம்
பிம்பிசாராவின் மரணத்திற்குப் பிறகு வஜிராவின் கணவர் தனது தந்தையின் இராஜ்ஜியத்திற்கு எதிராகப் போரிட்டார், இது அஜாதசத்ருவுடன் அவரது நிச்சயதார்த்தம் மற்றும் இறுதியில் திருமணத்திற்கு வழிவகுத்த நிகழ்வுகளாகும், இதற்கு காரணம் காசி தோட்டத்திலிருந்து வந்த வருவாய் ஆகும். இது பிம்பிசாராவுடனான திருமணத்தில் கோஸலா தேவிக்கு வரதட்சணையாக வழங்கப்பட்டது. கோசலா தேவியின் மரணத்திற்குப் பிறகு, காசியின் தோட்டத்தின் வருவாயை பசனாதி உடனடியாக பறிமுதல் செய்தார், அது காசிக்கு "முள்-பணம்" என்று தீர்க்கப்பட்டது, இதன் விளைவாக அவருக்கும் அஜாதஷத்ருக்கும் இடையே பகை ஏற்பட்டது.  

அஜாதசத்ருவுக்கும் அவரது தந்தைக்குமிடையேயான சண்டையானது ஒரு நீண்ட விவகாரமாக இருந்தது, ஒவ்வொரு போராளிக்கும் மாறி மாறி அதிர்ஷ்டம் சாதகமாக இருந்தது. இருப்பினும், பசனாடி வெற்றி பெற்று, தனது மருமகனுடன் உடன்பட்டார். பதினேழு வயதான வஜிராவை அவருக்கு திருமணம் செய்து வைத்தார். மோதலுக்கு காரணமாக இருந்த காசி தோட்டத்தை மகள் வஜிராவுக்கு, அஜாதசத்ருவுடனான திருமணத்தில் வரதட்சணையின் ஒரு பகுதியாக வழங்கப்பட்டது. காசி தோட்டத்தின் வருவாயையும் பசனாடி வஜிராவுக்கு ஒதுக்கினார்.
# ஏ. ஜே. முகமது அலி


**அப்துல் ஜமீல் முகமது அலி** (*Abdul Jamil Mohammad Ali*, 15 திசம்பர் 1951 – 2 மே 2024) வங்காளதேசத்தின் வழக்கறிஞராக இருந்தார். இவர் 2005 முதல் 2007 வரை வங்காளதேசத்தின் 12-ஆவது அரசுத் தலைமை வழக்குரைஞராகப் பணியாற்றினார்.  

## வாழ்க்கையும் தொழிலும்
அலியின் தந்தை எம். எச். கண்டேகர் வங்காளதேசத்தின் முதல் அரசுத் தலைமை வழக்குரைஞராக இருந்தார். 1980 இல் உயர்நீதிமன்றத்திலும், 1985 இல் மேல்முறையீட்டுப் பிரிவிலும் பயிற்சி பெற அலி சேர்க்கப்பட்டார். இவர் 2001 அக்டோபர் 23 அன்று கூடுதல் அரசுத் தலைமை வழக்குரைஞராகவும், 2005 ஏப்ரல் 30 அன்று அரசுத் தலைமை வழக்குரைஞராகவும் நியமிக்கப்பட்டார். 2007 சனவரி 24 அன்று இவர் தனது பதவியை இராஜினாமா செய்தார்.  

ஜியா அனாதை இல்ல அறக்கட்டளை ஊழல் வழக்கில் வங்காளதேசத்தின் முன்னாள் பிரதமர் பேகம் காலிதா சியாவின் வழக்கறிஞராக அலி பணியாற்றினார். இவர் மௌடுத் அகமதின் வழக்கறிஞராகவும் இருந்தார்.  

## இறப்பு
ஏ. ஜே. முகமது அலி 2024 மே 2 அன்று தனது 73-ஆவது வயதில் காலமானார்.
# ஆனையிறவு இராணுவத் தளம்


**ஆனையிறவு இராணுவத் தளம்** (*Elephant Pass Military Base*) என்பது இலங்கையின் வடக்கு மாகாணத்தில் மூலோபாயமிக்க ஆனையிறவில் அமைந்துள்ள ஒரு இராணுவத் தளம் ஆகும். ஆனையிறவானது யாழ்ப்பாணக் குடாநாட்டின் நுழைவாயிலாகவும், யாழ் குடாநாட்டை முதன்மை நிலப்பரப்புடன் இணைப்பதாகவும் உள்ளது.  

போர்த்துகீசியர்களால் கட்டப்பட்ட ஒரு கோட்டை 1760 வரை அவர்கள் வசம் இருந்தது. அது பின்னர் 1776 இல் டச்சுக்கார்களாலும், பின்னர் பிரித்தானியர்களாலும் கைப்பற்றப்பட்டு அவர்களால் புனரமைக்கப்பட்டது. 1948 இல் இலங்கை விடுதலைக்குப் பிறகு புதிதாக உருவாக்கப்பட்ட இலங்கை இராணுவம் இங்கு ஒரு இராணுவத் தளத்தை உருவாக்கியது. 1980களில் யாழ்ப்பாணக் குடாநாட்டில் தீவிரவாத செயற்பாடுகள் கூடியதைத் தொடர்ந்தும், இலங்கை உள்நாட்டுப் போரின்போதும் இத்தளம் விரிவுபடுத்தப்பட்டு, துருப்புக்களின் எண்ணிக்கை அதிகரிக்கப்பட்டது. 1990 வாக்கில் இது ஒரு முழு பட்டாலியன் ஆதரவு அலகுகளுடன் தானைவைப்பாக ஆக்கப்பட்டது. யூலை மாதத்திற்குள் இலங்கை சின்ஹா படையணியின் 6வது பட்டாலியன் இங்கு நிலைநிறுத்தப்பட்டது. அந்த மாதம் இராணுவத் தளத்தையும் அதைச் சுற்றியுள்ள பகுதிகளையும் கைப்பற்ற முதலாம் ஆனையிறவு படைத்தளத் தாக்குதல் நடந்தது. பாலவேகயா நடவடிக்கை மூலம் முற்றுகை உடைக்கப்படும் வரை தானைவைப்பு நீடித்தது. 2000 ஆம் ஆண்டளவில் இந்த தளம் இலங்கை இராணுவத்தின் 54 டிவிசனின் இருப்பிடமாக இருந்தது. அந்த ஆண்டு இரண்டாவது ஆனையிறவுப் படைத்தளத் தாக்குதலின் முடிவில் இலங்கை இராணுவம் தளத்திலிருந்து வெளியேற வேண்டிய நிலைக்குத் தள்ளப்பட்டது. துருப்புக்கள் பின்வாங்குவதற்கு முன், அதில் உள்ள உள்கட்டமைப்புகள் புலிகளின் கைகளுக்குச் செல்லாமல் தடுக்க, அதன் தகவல் தொடர்பு கோபுரம் உட்படத் தளத்தின் பெரும்பகுதியை அழித்தனர். விடுதலைப் புலிகள் கைப்பற்றியப் பிறகு தளத்தை வலுப்படுத்தினர். 2008 ஆம் ஆண்டின் பிற்பகுதியில் இலங்கை இராணுவம் ஆனையிறவை மீண்டும் கைப்பற்றியது (மூன்றாம் ஆனையிறவுச் சமர்). பின்னர் இந்தத் தளம் மீண்டும் நிறுவப்பட்டது. மேலும் 55 வது டிவிசனின் இருப்பிடமாக உள்ளது.
# நியோடிமியம்(III) நைட்ரைடு



**நியோடிமியம்(III) நைட்ரைடு** (*Neodymium(III) nitride*) என்பது NdN என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். நியோடிமியமும் நைட்ரசனும் சேர்ந்து இச்சேர்மம் உருவாகிறது. இச்சேர்மத்தில் நியோடிமியம் அணுக்கள் +3 என்ற ஆக்சிசனேற்ற நிலையிலும் எஐட்ரசன் அணுக்கள் -3 என்ற ஆக்சிசனேற்ற நிலையிலும் காணப்படுகின்றன. கடோலினியம்(III) நைட்ரைடு, டெர்பியம்(III) நைட்ரைடு மற்றும் டிசிப்ரோசியம்(III) நைட்ரைடு சேர்மங்கள் போன்ற பெர்ரோகாந்தப் பண்பு கொண்ட சேர்மமாகும். நியோடிமியம்(III) நைட்ரைடு பொதுவாக விகிதவியல் அளவில் இருப்பதில்லை. மேலும் தூய விகிதவியல் அளவில் நியோடிமியம்(III) நைட்ரைடை உருவாக்குவது மிகவும் கடினமாகும்.  

## தயாரிப்பு
இலித்தியம் நைட்ரைடு மற்றும் நீரற்ற நியோடிமியம்(III) குளோரைடு ஆகியவற்றுக்கு இடையேயான வெப்பவுமிழ் அணுப்பரிமாற்ற வினையின் மூலம் நியோடிமியம்(III) நைட்ரைடு தயாரிக்கப்படுகிறது. வினையில் உருவாகும் இலித்தியம் குளோரைடை டெட்ரா ஐதரோ பியூரானில் கரைத்து நீக்கப்படுகிறது.  

: NdCl<sub>3</sub> + Li<sub>3</sub>N → NdN + 3 LiCl  
நியோடிமியம் நேரடியாக நைட்ரசனுடன் வினைபுரிவதாலும் நியோடிமியம்(III) நைட்ரைடு உருவாகிறது.  

: 2 Nd + N<sub>2</sub> → 2 NdN  

நியோடிமியம் அமைடை வேதிச் சிதைவுக்கு உட்படுத்தியும் நியோடிமியம்(III) நைட்ரைடை தயாரிக்கலாம்.  

: Nd(NH<sub>2</sub>)<sub>3</sub> → NdN + N<sub>2</sub> + 3H<sub>2</sub>  

நியோடிமியத்தை காற்றில் பற்ற வைக்கும்போதும் நியோடிமியம்(III) நைட்ரைடு உருவாகிறது. காற்றில் உள்ள நைட்ரசன் வாயு இவ்வினையில் பங்கேற்கிறது. ஆனால் வினையில் நியோடிமியம் ஆக்சைடு போன்ற பிற வேதிப்பொருள்களும் உருவாகும்.
# ரேணுகா சகானே



**ரேணுகா சகானே** (*Renuka Shahane*) (பிறப்பு அக்டோபர் 7,1966) ஓர் இந்திய நடிகை ஆவார். இவர் இந்தி மற்றும் மராத்தித் திரைப்படங்கள் மற்றும் பல தொலைக்காட்சித் தயாரிப்புகளில் பணியாற்றியதற்காக பரவலாக அறியப்படுகிறார். ரேணுகா தூர்தர்ஷன் தொலைக்காட்சி நிகழ்ச்சியான சுரபி (1993–2001) என்ற நிகழ்ச்சியின் இணைத் தொகுப்பாளராக நன்கு அறியப்பட்டவர். மராத்தி பிலிம்பேர் விருது உட்பட பல விருதுகளையும் பரிந்துரைகளையும் பெற்றுள்ளார்.  

## ஆரம்ப கால வாழ்க்கை
ரேணுகா சகானே மும்பையில் ஒரு மராத்திக் குடும்பத்தில் பிறந்தார். இவரது தந்தை, லெப்டினன்ட் விஜய் குமார் சகானே, இந்தியக் கடற்படையில் அதிகாரியாக இருந்தார். இரண்டாவது திருமணமும் விவாகரத்தில் முடிந்தது.  

ரேணுகா, மும்பையின் செயின்ட் சேவியர் கல்லூரியில் உளவியலில் இளங்கலை பட்டமும், மும்பை பல்கலைக்கழகத்தில் மருத்துவ உளவியலில் முதுகலைப் பட்டமும் பெற்றார்.  

## சொந்த வாழ்க்கை
ரேணுகா இரண்டு முறை திருமணம் செய்து கொண்டார். இவரது முதல் திருமணம் மராத்தி நாடக எழுத்தாளரும் இயக்குனருமான விஜய் கெங்கரே என்பவருடன் நடந்தது. ஆனால் திருமணம் நீண்ட காலம் நீடிக்கவில்லை. விரைவில் இவர்கள் விவாகரத்து பெற்றனர். பின்னர் பாலிவுட் நடிகரான அசுதோஷ் ராணாவை (அசல் பெயர் அசுதோஷ் நீக்ரா) மணந்தார். இவர்களுக்கு சௌர்யமான் நீக்ரா மற்றும் சத்யேந்திர நீக்ரா என இரு மகன்கள் உள்ளனர்.  

## தொழில்
ரேணுகா சகானே, *ஹச் சன்பைச்சா பாவ்* என்ற மராத்தித் திரைப்படத்தின் மூலம் தனது நடிப்பு வாழ்க்கையை தொடங்கினார். பின்னர் மிகவும் பிரபலமான இந்தி மொழி தொலைக்காட்சி நிகழ்ச்சியான சுரபியின் இரண்டு தொகுப்பாளர்களில் ஒருவராக பணியாற்றினார். இந்தியாவில் தூர்தர்ஷன் மட்டுமே தொலைக்காட்சி நிறுவனமாக இருந்த காலக்கட்டத்தில் இவரது புன்னகை மூலம் பிரபலமடைந்தார். மேலும் ரேணுகா நிச்சயமாக 1980 களில் மிகவும் பிரபலமான தொலைக்காட்சி ஆளுமைகளில் ஒருவராக இருந்தார்.  

1994ல் சுரபியை தொகுத்து வழங்கும் போது ரேணுகாவுக்கு ஹம் ஆப்கே ஹைன் கௌன் படத்தில் நடிக்கும் வாய்ப்பு கிடைத்தது. படத்தில் இவரது பாத்திரம் மிகவும் பாராட்டப்பட்டது. பின்னர், "அபோலி" என்ற மராத்தித் திரைப்படத்தில் நடித்தார். இப்படத்திற்காக பரவலான பாராட்டைப் பெற்றதோடல்லாமால் 1995 ஆம் ஆண்டின் மராத்தி பிலிம்பேர் விருதுகளில் சிறந்த நடிகைக்கான பிலிம்பேர் விருதையும் வென்றார்.  

ரேணுகா சகானே பல மராத்திப் படங்களில் நடித்துள்ளார். *ரீட்டா* என்ற மராத்தித் திரைப்படம் மூலம் இயக்குநராகவும் அறிமுகமானார். இவரது தாயார் சாந்தா கோகலேயின் *ரீட்டா வெலிங்கர்* என்ற புதினத்தைத் தழுவி எடுக்கப்பட்டது.  

பின்னர் *சர்க்கஸ்* என்ற தொலைக்காட்சித் தொடரில் நடித்தார். பின்னர் *இம்திஹான்* என்ற தொடரில் இவரது நடிப்பு பரவலாக பாராட்டப்பட்டது. 2021 ஆம் ஆண்டு வெளியான திரிபங்கா என்ற படத்தையும் இயக்கியிருந்தார்.
# நேரு விளையாட்டரங்கம், குர்கான்



**நேரு விளையாட்டரங்கம்** (*Nehru Stadium*) அல்லது **துரோணச்சார்யா விளையாட்டரங்கம்** என்பது இந்தியாவின் குர்கானில் உள்ள ஒரு துடுப்பாட்ட விளையாட்டரங்கம் ஆகும். இந்த மைதானம் அரியானா துடுப்பாட்ட அணியின் சொந்த மைதானமாகும். தற்போது இது இந்தியாவின் முதல் பிரதமர் ஜவஹர்லால் நேரு பெயரால் அழைக்கப்படுகிறது. 1997 ஆம் ஆண்டில் நடைபெற்ற மகளிர் துடுப்பாட்ட உலகக் கோப்பையின் போது அயர்லாந்து மகளிர் துடுப்பாட்ட அணி பாக்கித்தான் மகளிர் தேசிய துடுப்பாட்ட அணி இடையிலான பன்னாட்டுப் போட்டி இந்த மைதானத்தில் நடந்தது. இதில் அயர்லாந்து பெண்கள் துடுப்பாட்ட அணி 182 ரன்கள் வித்தியாசத்தில் வெற்றி பெற்றது.  

## மகளிர் ஒருநாள் சர்வதேச கிரிக்கெட்
இந்த அரங்கம் இதுவரை ஒரு மகளிர் ஒருநாள் பன்னாட்டுத் துடுப்பாட்டப் போட்டியை நடத்தியுள்ளது.  
| 132 ரன்கள் | 1997 |
| --- | --- |
# இராஜீவ் காந்தி கிராமப்புற மின்சார உள்கட்டமைப்பு மற்றும் வீட்டு மின்மயமாக்கல் திட்டம்



**இராஜீவ் காந்தி கிராமிய வித்யுதிகரன் யோஜனா** (*Rajiv Gandhi Grameen Vidyutikaran Yojana*) அல்லது **இராஜீவ் காந்தி கிராமப்புற மின்சார உள்கட்டமைப்பு மற்றும் வீட்டு மின்மயமாக்கல் திட்டம்** என்பது 2005 ஆம் ஆண்டில் அனைத்து கிராமப்புறங்களுக்கும் மின்சாரம் வழங்கும் நோக்கத்துடன் தொடங்கப்பட்ட திட்டமாகும்.  

2013 ஆம் ஆண்டில், கூர்க்காலாந்து பிரதேச நிர்வாகத்திற்கு (ஜி. டி. ஏ) இந்தத் திட்டத்தின் கீழ் ரூ. 198.98 கோடி நிதி உதவி வழங்கப்பட்டது. இது பின்னர் தீன்தயாள் உபாத்யாயா கிராம ஜோதி யோஜனா என்று மறுபெயரிடப்பட்டது மற்றும் சமீபத்தில் "சவுபாக்யா" இந்த திட்டம் அனைத்து கிராமங்கள் மற்றும் குடியிருப்புகளை மின்மயமாக்குதல், அனைத்து கிராமப்புற வீடுகளுக்கும் மின்சாரம் வழங்குதல் மற்றும் வறுமைக் கோட்டிற்குக் கீழே உள்ள குடும்பங்களுக்கு இலவசமாக மின்சார இணைப்பை வழங்குவதை நோக்கமாகக் கொண்டது. இத்திட்டத்தை செயல்படுத்துவதற்கான வளம் மற்றும் திறன்களை அதிகரிக்க, இந்திய அரசின் மத்திய மின்சார அமைச்சகம், தேசிய அனல் மின் நிறுவனம், தேசிய நீர் மின்சக்கி கழகம், இந்திய மின் பகிர்மானக் கழகம், டி. வி. சி போன்ற மத்திய பொதுத்துறை நிறுவனங்கள் தங்கள் திட்ட மேலாண்மை நிபுணத்துவம் மற்றும் திறன்களையும் சேவைகளையும் பயன்படுத்த விரும்பும் மாநிலங்களுக்கு வழங்குவதை இத்திட்டம் உள்ளடக்கியது. ஏப்ரல் 2015 நிலவரப்படி, 910 கிராமங்கள் மட்டுமே மின்மயமாக்கப்படவில்லை, இது இந்தியாவின் மின்மயமாக்கப்படாத கிராமங்களில் 5% ஆகும், சில மக்கள் வசிக்காத கிராமங்களைத் தவிர, சுமார் 35 மில்லியன் குடும்பங்கள் அதாவது மொத்த கிராமப்புற வீடுகளில் சுமார் 11% இன்னும் மின்மயமாக்கப்படவில்லை.
# தயோகார்பாக்சிலிக் அமிலம்



**தயோகார்பாக்சிலிக் அமிலம்** (*Thiocarboxylic acid*) என்பது கரிம வேதியியலில் கார்பாக்சிலிக் அமிலங்களுடன் தொடர்புடைய கரிமகந்தக சேர்மங்களை இவை குறிக்கின்றன. இவற்றை கார்போதயோயிக் அமிலங்கள் என்றும் அழைக்கலாம். கார்பாக்சிலிக் அமிலத்திலுள்ள ஓர் ஆக்சிசன் அணுவை கந்தக அணு ஒன்று இடப்பெயர்ச்சி செய்து இச்சேர்மம் உருவாகிறது. தயோகார்பாக்சிலிக் அமிலத்தில் இரண்டு கட்டமைப்பு மாற்றியங்கள் உருவாகின்றன. (RC(S)OH) என்ற அமைப்பால் ஆன தயோன் வடிவம், (RC(O)SH) என்ற அமைப்பால் ஆன தயோல் வடிவம் என்பன இவ்விரண்டு வகை மாற்றியங்களாகும். சில சமயங்களில் இவற்றை முறையே கார்போதயோயிக் O-அமிலம் என்றும் கார்போதயோயிக் S-அமிலம் என்றும் அழைக்கப்படுகின்றன. இவற்றில் தயோல் வடிவ மாற்றியமே மிகவும் பொதுவான ஒரு வகையாகும். எ.கா. தயோ அசிட்டிக் அமிலம்.  

## தயாரிப்பு
பொதுவாக அமில குளோரைடில் இருந்து உப்பு அணுப்பரிமாற்ற வினையின் மூலம் தயோகார்பாக்சிலிக் அமிலங்கள் தயாரிக்கப்படுகின்றன. இவ்வினை பின்வரும் சமன்பாட்டின்படி பொட்டாசியம் ஐதரோசல்பைடைப் பயன்படுத்தி பென்சாயில் குளோரைடை தயோபென்சாயிக் அமிலமாக மாற்றுவது போன்றதாகும்.:  

:C<sub>6</sub>H<sub>5</sub>C(O)Cl + KSH -> C<sub>6</sub>H<sub>5</sub>C(O)SH + KCl  

2,6-பிரிடின் கார்போதையோயிக் அமிலத்தை பிரிடினில் உள்ள H<sub>2</sub>S கரைசலுடன் ஈரமில இருகுளோரைடைச் சேர்த்து சூடுபடுத்துவதன் மூலம் தயாரிக்கலாம்:  
:NC<sub>5</sub>H<sub>3</sub>(COCl)<sub>2</sub> + 2H<sub>2</sub>S + 2 C<sub>5</sub>H<sub>5</sub>N → [C<sub>5</sub>H<sub>5</sub>NH<sup>+</sup>][HNC<sub>5</sub>H<sub>3</sub>(COS)<sub>2</sub><sup>-</sup>] + [C<sub>5</sub>H<sub>5</sub>NH]Cl  

இந்த வினை பிரிடினியம்-2,6-இருகார்போதயோயேட்டின் ஆரஞ்சு நிற பிரிடினியம் உப்பை உருவாக்குகிறது. இந்த உப்பை கந்தக அமிலத்துடன் சேர்த்து சூடுபடுத்தினால் நிறமற்ற பிசு (தயோகார்பாக்சிலிக் அமிலம்) கிடைக்கிறது. இதை இருகுளோரோமீத்தேன் மூலம் பிரித்தெடுக்கலாம்.  

## வினைகள்
நடுநிலை pH மதிப்பில் தயோகார்பாக்சிலிக் அமிலங்கள் முழுமையாக அயனியாக்கம் செய்யப்படுகின்றன. தயோகார்பாக்சிலிக் அமிலங்கள் ஒத்த கார்பாக்சிலிக் அமிலங்களை விட 100 மடங்கு அதிக அமிலத்தன்மை கொண்டவையாகும். PhC(O)SH pKa = 2.48 என்பதற்கு எதிராக PhC(O)OH இன் மதிப்பு 4.20 ஆகும். தயோ அசிட்டிக் அமிலத்தின் pKa மதிப்பும் அசிட்டிக் அமிலத்தின் pKa மதிப்பும் முறையே 3.4 , 4.72 ஆகும்.  

தயோ அசிட்டிக் அமிலத்தின் இணை காரமான தயோ அசிட்டேட்டு ஒரு வினையாக்கியாகச் செயல்பட்டு ஆல்கைல் ஆலைடுகளை இடப்பெயர்ச்சி செய்துவிட்டு தயோல் குழுக்களை நிறுவுகிறது. இதனால் தயோயெசுத்தர்கள் உருவாகின்றன. இதற்கிடையில் இவை நீராற்பகுத்தலுக்கு உட்படுகின்றன.  

R−X + CH<sub>3</sub>COS<sup>−</sup> → R−SC(O)CH<sub>3</sub> + X<sup>−</sup>  
R−SC(O)CH<sub>3</sub> + H<sub>2</sub>O → R−SH + CH<sub>3</sub>CO<sub>2</sub>H  

தயோகார்பாக்சிலிக் அமிலங்கள் கரிம அசைடுகள், நைட்ரோ மற்றும் ஐசோசயனேட்டு சேர்மங்கள் போன்ற பல்வேறு நைட்ரசன் வேதி வினைக்குழுக்களுடன் மிதமான நிபந்தனைகளில் வினையில் ஈடுபட்டு அமைடுகளைக் கொடுக்கின்றன. இந்த முறையானது அமைடு-உருவாக்கும் அசைல் பதிலீடை தொடங்குவதற்கு அதிக அணுக்கருகவர் அனிலின் அல்லது பிற அமீன் தேவைப்படுவதைத் தவிர்க்கிறது. ஆனால் நிலையற்ற தயோகார்பாக்சிலிக் அமிலத்தின் தயாரிப்பும் கையாளுதலும் அவசியமாகிறது. சிமிட் வினை அல்லது பிற அணுக்கருகவர் -தாக்குதல் பாதைகள் போலல்லாமல், அரைல் அல்லது ஆல்க்கைல் அசைடு வினை [3+2] வளையக்கூட்டு வினையுடன் தொடங்குகிறது. இதன் விளைவாக உருவாகும் பல்லின வளைய நைட்ரசன் மற்றும் கந்தக அணுவை வெளியேற்றி ஒற்றை பதிலீட்டு அமைடைக் கொடுக்கிறது.
# சங்கீத் சிவன்


**சங்கீத் சிவன்** (*Sangeeth Sivan*, 1959 – 8 மே 2024) மலையாளத் திரைப்படத்துறையிலும் இந்தித் திரைப்படத் துறையிலும் பணியாற்றிய இந்தியத் திரைப்பட இயக்குநரும் திரைக்கதை எழுத்தாளருமாவார்.  

வயோகம் (1990), *யோதா* (1992), *கியா கூல் கை கம்* (2005), யமலா பகலா தீவானா 2 (2013) ஆகிய திரைப்படங்களை இயக்கியதற்காக இவர் மிகவும் பிரபலமானவர்.  

## தொழில் வாழ்க்கை
சிவன் தனது வாழ்க்கையைத் ஆமிர் கான், பங்கஜ் கபூர் நடித்த *ராக்* என்ற திரைப்படத்தில் தனது மகனின் அறிமுக இயக்குநர் பாசு பட்டாச்சார்யா நிர்வாக தயாரிப்பாளராக இவரை அழைத்துச் சென்றபோது துவங்கினார்.  

இவர் இறக்கும் போது மலையாளத் திரைப்படமான ரோமன்சம் திரைப்படத்தின் மறுஆக்கமாக இந்தியில் *கப்காபி* திரைப்படத்தை இயக்கவிருந்தார்.  

## திரைப்படவியல்
# சிவன் (ஒளிப்பதிவாளர்)


**சிவன்** என்று பிரபலமாக அறியப்பட்ட **சிவசங்கரன் நாயர்** (*Sivasankaran Nair*, 14 மே 1932 – 24 சூன் 2021) மலையாளத் திரைப்படத்துறையில் தனது படைப்புகளுக்காக அறியப்பட்ட இந்திய ஒளிப்பதிவாளரும் திரைப்பட இயக்குநருமாவார். சிவன் மூன்று தடவை தேசியத் திரைப்பட விருதை வென்றார். திருவிதாங்கூரிலும் திருச்சியிலும் முதல் அரசுப் பத்திரிகைப் புகைப்படக் கலைஞராக இருந்தார். சங்கீத் சிவன், சந்தோஷ் சிவன், சஞ்சீவ் சிவன் ஆகியோர் இவருடைய பிள்ளைகள் ஆவர்.  

தேசிய விருது பெற்ற *செம்மீன்* என்ற மலையாளத் திரைப்படத்தின் நிலையான புகைப்படக் கலைஞராக இருந்தார்.  

1972 இல் *சுவப்ணம்* என்ற திரைப்படத்தை இயக்கியதில் அறிமுகமானார். இவரது பிரபலமான திரைப்படங்களில் சில *அபயம்* (1991) *யாகம்* (1982) *ஒரு யத்ரா* (1999) *கேசு* (2009) *கொச்சு கொச்சு மோகங்கள்* (1998) *கிளிவத்தில்* (2008) ஆகியவையாகும்.  

## ஆரம்பகால வாழ்க்கை
சிவன் ஹரிப்பாடு பகுதியைச் சேர்ந்த பதீட்டத்தில் கோபாலப்பிள்ளை, பவானியம்மா ஆகியோர் பெற்ற ஆறு பிள்ளைகளில் இரண்டாவது பிள்ளையாவார். இவரது முழு பெயர் சிவசங்கரன் நாயர்.  

## இறப்பு
சிவன் 2021 சூன் 24 அன்று தனது 89-ஆவது வயதில் திருவனந்தபுரத்தில் உள்ள தனது வீட்டில் மாரடைப்பால் காலமானார்.
# ஆனையிறவு சமர், 2009


**மூன்றாவது ஆனையிறவு சமர்** (*Third Battle of Elephant Pass*) என்பது 2009 இல் நடந்த ஒரு சமராகும். இச்சமரில் தமிழீழ விடுதலைப் புலிகளிடமிருந்து ஆனையிறவை இலங்கை இராணுவத்தின் ஆயுதப் படைகள் கைப்பற்றின.  

இலங்கையின் ஜனாதிபதி மகிந்த ராஜபக்ச 2009 ஆம் ஆண்டு சனவரி மாதம் 9 ஆம் தேதியன்று யானைப்பாவை இராணுவத்தால் கைப்பற்றப்பட்டதாக அறிவித்தார்.  

## மோதல்
ஈழப் போரின்போது இரண்டாவது ஆனையிறவு சமரின் முடிவில் இந்த தளம் புலிகளால் கைப்பற்றப்பட்டது. 2009 இல் இலங்கை ஆயுதப் படைகளால் மீண்டும் கைப்பற்றப்படும் வரை இந்த தளம் புலிகளின் கோட்டையாக இருந்தது.
# இருதயோகார்பாக்சிலிக் அமிலம்

**இருதயோகார்பாக்சிலிக் அமிலங்கள்** (*Dithiocarboxylic acids*) என்பவை RCS<sub>2</sub>H என்ற வாய்பாட்டுடன் கூடிய கரிமகந்தகச் சேர்மங்களாகும். இவை கார்பாக்சிலிக் அமிலங்களின் இருதயா சேர்மங்களின் ஒப்புமைகளாகும். RCOSH என்ற வாய்பாட்டுடன் கூடிய மோனோதயோகார்பாக்சிலிக் அமிலங்கள் இவற்றுடன் நெருக்கமாக தொடர்புடைய சேர்மங்களாகும். மேலும், சிறப்பாக ஆய்வு செய்யப்பட்ட சேர்மங்களின் குடும்பமுமாகும்.  

இருதயோகார்பாக்சிலிக் அமிலங்கள் மோனோதயோகார்பாக்சிலிக் அமிலங்களை விட சுமார் 3 மடங்கு அதிக அமிலத்தன்மை கொண்டவை. எனவே, இருதயோகார்பாக்சிலிக் அமிலத்திற்கு pKa மதிப்பு = 1.92. ஆகும்: இத்தகைய சேர்மங்கள் பொதுவாக கார்பன் டைசல்பைடு மற்றும் கிரிக்கனார்டு வினையாக்கி ஆகியவற்றை வினைபுரியச் செய்து தயாரிக்கப்படுகின்றன:  

:RMgX + CS<sub>2</sub> -> RCS<sub>2</sub>MgX  
:RCS<sub>2</sub>MgX + HCl -> RCS<sub>2</sub>H + MgXCl  

இந்த வினையானது கிரிக்கனார்டு வினையாக்கி மற்றும் கார்பன் டை ஆக்சைடைப் பயன்படுத்தி கார்பாக்சிலிக் அமிலங்களை உற்பத்தி செய்யும் வினையுடன் ஒப்பிடத்தக்கது ஆகும். இருதயோகார்பாக்சிலேட்டு உப்புகள் எளிதாக கந்தக ஆல்கைலேற்றம் அடைந்து இருதயோகார்பாக்சிலேட்டு எசுத்தர்களைக் கொடுக்கின்றன.  
:RCS<sub>2</sub>Na + R'Cl -> RCS<sub>2</sub>R' + NaCl  
அரைல்யிருதயோகார்பாக்சிலிக் அமிலங்கள், எ.கா., இருதயோபென்சாயிக் அமிலம் குளோரினேற்றம் அடைந்து தயோ அசைல் குளோரைடுகளை கொடுக்கின்றன.
# போகிலால் காந்தி



**போகிலால் சுனிலால் காந்தி** (Pogilal Chunial Gandhi) (26 சனவரி 1911-10 சூன் 2001) இந்தியாவின் குசராத்து மாநிலத்தைச் சேர்ந்த இந்திய அறிஞர், கவிஞர், விமர்சகர், மொழிபெயர்ப்பாளர் மற்றும் சுதந்திர ஆர்வலர் ஆவார். குசராத்தி மொழி இலக்கிய-சமூக-அரசியல் இதழான *விஸ்வமானவ்* என்ற இதழை இவர் தொகுத்தார். லியோ டால்ஸ்டாய், ஜோசப் ஸ்டாலின், சி. ராஜகோபாலாச்சாரி, சுபாஷ் சந்திரபோஸ், ரோமன் ரோலண்ட், துர்காராம் மேத்தா மற்றும் நர்மத் உள்ளிட்ட பல எழுத்தாளர்கள் மற்றும் அரசியல் பிரமுகர்களின் வாழ்க்கை வரலாறுகளை இவர் எழுதினார். ஆங்கிலம் மற்றும் பெங்காலி மொழிகளில் இருந்து குஜராத்தி மொழியில் பல படைப்புகளை மொழிபெயர்த்தார். தனது ஆரம்ப ஆண்டுகளில், இவர் பொதுவுடைமை கோட்பாட்டின் செல்வாக்கின் கீழ் வந்து, இந்தியப் பொதுவுடைமைக் கட்சியின் தீவிர உறுப்பினராக ஆனார்.  

## வாழ்க்கை வரலாறு
போகிலால் காந்தி இந்தியாவின் குசராத்து மாநிலத்தில் உள்ள மோதசா என்ற நகரில் 26 சனவரி 1911 அன்று பிறந்தார். 1926 ஆம் ஆண்டில் பரூச்சிலிருந்து பதின்ம வகுப்புத் தேர்வில் தேர்ச்சி பெற்றார். அகமதாபாத்தில் உள்ள குஜராத் வித்யாபீடத்தில் பட்டம் பெற்றார்.  

இவர் தனது தொடக்க கால வாழ்க்கையில் பொதுவுடைமைக் கோட்பாட்டின் செல்வாக்கின் கீழ் வந்து, தனது மனைவி சுபத்ரா காந்தியுடன் இந்தியப் பொதுவுடைமைக் கட்சியின் தீவிர உறுப்பினராக ஆனார். அரசியல் நடவடிக்கைகளில் ஈடுபட்டதால் 1928 முதல் 1951 வரை பல முறை கைது செய்யப்பட்டார். இவர் சூன் 10,2001 அன்று குஜராத்தின் வடோதராவில் காலமானார்.  

## படைப்புகள்
இவரின் புனைப்பெயர் உப்வாசி இவரது கவிதைகளின் தொகுப்பான *சாதனா* 1943 ஆம் ஆண்டில் உமாசங்கர் ஜோஷி முன்னுரையுடன் வெளியிடப்பட்டது. சாதனாவின் கவிதைகள் பிரணயா (காதல்) ஜான்கனா (நீண்ட காலம்) மற்றும் *சாதனா* (தியானம்) என மூன்று பிரிவுகளாகப் பிரிக்கப்பட்டுள்ளன. இவர் தனது இலக்கிய விமர்சனம் மற்றும் புத்தக மதிப்புரைகளை *மிதாக்ஷர்* (*சுருக்கமாக* 1970) இல் வெளியிட்டார். *பரஜித் பிரேம்* (1957) மற்றும் *லதா* (1967) ஆகிய இரண்டு சிறுகதைத் தொகுப்புகளை வெளியிட்டார்.  

இவர் ஆங்கிலம் மற்றும் பெங்காலி மொழிகளில் இருந்து பல படைப்புகளை மொழிபெயர்த்தார். மாக்சிம் கோர்க்கியின் தாயை குஜராத்தி மொழியில் மொழிபெயர்த்தார்.  

லியோ டால்ஸ்டாய் ஜீவன்சங்கரம், ஜோசப் ஸ்டாலின் *யுகபுருஷ் ஸ்டாலின்*, சி. *ராஜகோபாலாச்சாரி* ராஜகோபாலாச்சாரியாக சுபாஷ் சந்திரபோஸ்ஃ *சுபாஷ்சந்திரா*, ரோமைன் ரோலண்ட்ஃ மஹாமனவ் ரோமைன் ரோலாண்ட், துர்காராம் மேத்தா ஆத்ய சுதாரக் மஹேதாஜி துர்காரம், நர்மத் நவ்யுக் நோ பிரஹாரி ஆகியோரின் வாழ்க்கை வரலாறுகளை இவர் எழுதினார்.  

2011 ஆம் ஆண்டில் இவரின் நூற்றாண்டு விழாவில் *போகிலால் காந்தி ஜன்மாஷதாப்தி கிரந்தா* என்ற நினைவுத் தொகுப்பு வெளியிடப்பட்டது, இது பிரகாஷ் என். ஷா, ராமன் சோனி மற்றும் ராஜேந்திர படேல் ஆகியோரால் தொகுக்கப்பட்டது.
# புளோரின் அசைடு



**புளோரின் அசைடு** (*Fluorine azide*) என்பது FN<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். டிரையசாடையீனைல் புளோரைடு என்ற பெயராலும் இது அழைக்கப்படுகிறது. நைட்ரசனும் புளோரினும் சேர்ந்து இச்சேர்மம் உருவாகிறது. ClN<sub>3</sub>, BrN<sub>3</sub>, மற்றும் IN<sub>3</sub> போன்ற சேர்மங்களின் பண்புகளை புளோரின் அசைடும் வெளிப்படுத்துகிறது. புளோரின் அணுவிற்கும் நைட்ரசனுக்கும் இடையிலான பிணைப்பு மிகவும் பலவீனமாக இருக்கிறது. இதனால் இந்த சேர்மம் மிகவும் நிலையற்றதாகவும் வெடிப்புக்கு ஆளாகக்கூடியதாகவும் உள்ளது. கணக்கீடுகள் F-N-N கோணமானது 3 நைட்ரசன் அணுக்களின் நேர்கோட்டுடன் 102° ஆக இருப்பதைக் காட்டுகிறது.  

புளோரின் அசைடு –30° செல்சியசு வெப்பநிலையில் கொதிக்கத் தொடங்கும். –139° செல்சியசு வெப்பநிலையில் உருகத் தொடங்கும்.  

## தயாரிப்பு
புளோரின் வாயுவுடன் ஐதரசோயிக் அமிலம் அல்லது சோடியம் அசைடைச் சேர்த்து வினைபுரியச் செய்தால் புளோரின் அசைடை உருவாக்கலாம்.  

:HN<sub>3</sub> + F<sub>2</sub> → N<sub>3</sub>F + HF  
:NaN<sub>3</sub> + F<sub>2</sub> → N<sub>3</sub>F + NaF  

## வேதிப் பண்புகள்
புளோரின் அசைடு சாதாரண வெப்பநிலையில் வெடிக்காமல் சிதைந்து இருநைட்ரசன் இருபுளோரைடை உருவாக்குகிறது.  

:2FN<sub>3</sub> → N<sub>2</sub>F<sub>2</sub> + 2 N<sub>2</sub>.வெடிப்பு அபாயம் காரணமாக, இந்த பொருளின் மிகக் குறைந்த அளவு மட்டுமே ஒரு நேரத்தில் கையாளப்பட வேண்டும்.  

## இயற்பியல் பண்புகள்
;நிறமாலையியல்:
# குவேணி



**குவேணி** (*Kuveni*, **லீலாவதி**) என்றும் அழைக்கப்படுபவர் இலங்கையில் ஒரு இயக்கர் இராணி ஆவார். இவரைப் பற்றி பண்டைய பாளி நூல்களான மகாவம்சம் மற்றும் தீபவம்சம் ஆகியவற்றில் குறிப்பிடப்பட்டுள்ளது. குவேணி இலங்கையின் மன்னன் விசயனின் மனைவி ஆவார். அவருக்கு ஜீவகத்தா என்ற மகனும் திசாலா என்ற மகளும் இருந்தனர்.
# ஒலிப்பொருத்த நுட்பம்

ஒரு பொருளைக் குறிக்கும் குறியீட்டை, அதே ஒலியைக் கொண்ட வேறு ஒரு பொருளுக்குப் பயன்படுத்துவது ஒலிப்பொருத்த நுட்பம் எனப்படும். ஆங்கிலத்தில், இதனை "ரீபசு" (rebus) நுட்பம் என்கிறார்கள்.  

### பயன்பாடு

#### சிந்துவெளி ஆராய்ச்சியில்
இந்த நுட்பத்தைப் பயன்படுத்தி, அறிஞர்கள் சிந்துவெளிக் குறியீடுகள் திராவிட மொழியை எழுதப் பயன்படுத்தப் பெற்றன என்று நிறுவுகின்றனர்.  
எடுத்துக்காட்டாக, "பிறை" நிலவைக் குறிக்கும் குறியீட்டை, "பிற" (மற்ற) என்ற பொருள் தரவும் பயன்படுத்துவது ஒலிப்பொருத்த நுட்பமாகும் .  

ஒலிப்பொருத்த மாற்ற நுட்பத்தின் (rebus technique) அடிப்படையில், 'பிற' என்ற ஒலியைக் குறிக்கும் பிறை நிலவுக் குறியீடு, அதனோடு தொடர்புடைய 'புறம்' என்பதைக் குறித்து, புறநகரில் (சுவர்களுக்குள்) வசிப்பவர்களின் முகவரியையும் குறித்திருக்கலாம் என்று அறிஞர்கள் நம்புகின்றனர். சொற்பிறப்பியல் அடிப்படையில், 'கோட்டைக்கு வெளியே உள்ள பிற மக்கள்' வாழும் இடம் “புறம்” என்றழைக்கப் பெற்றது (புறம் - வெளியில், வெளிப்புறம் என்று பொருள்) எனவும், இவ்விடமும் அதே பிறை நிலவுக் குறியீட்டால் குறிக்கப்பட்டிருக்கலாம் எனவும் நிறுவலாம்.  

#### விளையாட்டுப் புதிர்களில்
ஒலிப் பொருத்த நுட்பத்தை அடிப்படையாகக் கொண்டு புதிர்கள் அமைத்தல் பல இடங்களில் பயன்பாட்டில் உள்ளது. இப்புதிர்களை வைத்துப் பல தொலைக்காட்சி நிகழ்ச்சிகளும் நடத்தப் பெறுகின்றன.
# வார்ப்புரு:விக்கித்திட்டம் பள்ளிகள்/தகவற்பட்டை

<div><div>**விக்கித்திட்டம் பள்ளிகள்**  
<div>  
<div><span>**பொதுத் தகவல்கள்**</span> (<small>[ தொகுக்க] &middot; அண்மைய மாற்றங்கள்</small>)</div>  
- விக்கிப்பீடியா:விக்கித்திட்டம் பள்ளிகள்
- ஒருங்கினைப்பாளர்கள்
- கட்டுரை ஆலோசனை
- பங்கேற்பாளர்கள்
- வார்ப்புரு:விக்கித்திட்டம் பள்ளிகள்
- பள்ளிகள்
- 

- பள்ளிகளுக்கான குறிப்பிடத்தக்கமை
<div><span>**Departments**</span></div>  
- உதவி
<div><span>**:வார்ப்புரு:Infobox School**</span></div>  
<div><span>*'நீங்கள் பின்வரும் வகைகளில் பங்களிக்கலாம்*  
'</span> (<small>[action=edit}} edit]</small>)</div>  

<div></div>  
</div>  
</div></div>  
<noinclude>  
[[  
</noinclude>